Vaani Pushpa 95 Views chachin bansal , investments
chachin bansal
న్యూఢిల్లీ: ఫ్లిప్‌కార్ట్‌ సహవ్యవస్థాపకులు సచిన్‌ బన్సాల్‌ ఒక నాన్‌బ్యాంకింగ్‌ ఫైనాన్స్‌ కంపెనీలో సుమారు 740 కోట్లు పెట్టుబడులు పెడుతున్నారు. ఫ్లిప్‌కార్ట్‌ మాజీసిఒ, సహవ్యవస్థాపకులు అయిన బన్సాల్‌ ఇపుడు కొత్త మైక్రోఫైనాన్స్‌ కంపెనీ సిఇఒగా బాద్యతలు స్వీకరిస్తారు. సిఆర్‌ఐడి(క్రిడ్స్‌)అనే సంస్థలో భారీ పెట్టుబడులు కుమ్మరించారు. చైతన్య రూరల్‌ ఇంటర్‌మీడియేషన్‌ డెవలప్‌మెంట్‌ సర్వీసెస్‌ ప్రైవేట్‌లిమిటెడ్‌ సంస్థ నాన్‌బ్యాంకింగ్‌ ఫైనాన్స్‌ కంపెనీగా వస్తెంది. 20-12లోనే క్రిడ్స్‌ ఏర్పాటయింది. గ్రామీణ జనాభాకు సేవలందిస్తోంది. కంపెనీ కర్ణాటక, బీహార్‌, జార్ఖండ్‌; మహారాష్ట్ర, ఉత్తరప్రదేశ్‌లలో మంచి విస్తరణదిశగా నడుస్తోంది. క్రిడ్స్‌ సహవ్యవస్థాపకులు సామిత్‌ షెట్టి, ఆనంద్‌రావులు తమతమకీలక పదవుల్లోనే కొనసాగుతారు. బన్సాల్‌ పెట్టుబడులతో మైక్రోఫైనాన్స్‌లోనికి ప్రవేశిస్తున్నట్లయింది. ప్రాథమికస్థాయిలోనే ఆర్ధికసేవలు అందుకోలేని గ్రామీణులకు ఈ కంపెనీ సేవలు ఎంతో కీలకంగా మారతాయని, అటువంటిసంస్థలో భాగస్వామి కావడంద్వారా మరిన్ని సేవలందించేందుకు వీలవుతుందని బన్సాల్‌పేర్కొన్నారు. బన్సాల్‌ ఫ్లిప్‌కార్ట్‌నుంచి వైదొలిగారు. 2018 మే 9వ తేదీ 16 బిలియన్‌ డాలర్లకు వాల్‌మార్ట్‌కొనుగోలుచేయడంతో బన్సాల్‌ రాజీనామా అనివార్యం అయింది.
తాజా బిజినెస్‌ వార్తల కోసం క్లిక్‌ చేయండి.. https://www.vaartha.com/news/business/